title: Решение 2012/829/ОВППС на Съвета от 21 декември 2012 година за изменение на Решение 2010/413/ОВППС относно ограничителни мерки срещу Иран

text:
               22.12.2012

               BG

               Официален вестник на Европейския съюз

               L 356/71

         РЕШЕНИЕ 2012/829/ОВППС НА СЪВЕТА
   от 21 декември 2012 година
   за изменение на Решение 2010/413/ОВППС относно ограничителни мерки срещу Иран
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 26 юли 2010 г. Съветът прие Решение 2010/413/ОВППС (1).

               (2)

               В Решение 2010/413/ОВППС следва да бъде добавена разпоредба относно засилено наблюдение върху всички дейности на финансовите институции в рамките на Съюза с ирански финансови институции.

               (3)

               В допълнение една разпоредба от Решение 2010/413/ОВППС относно замразяването на финансови средства и икономически ресурси следва да бъде изменена.

               (4)

               Освен това в съдържащия се в приложение II към Решение 2010/413/ОВППС списък на лицата и образуванията, които подлежат на ограничителни мерки, следва да бъдат включени допълнителни лица и образувания, някои образувания следва да бъдат заличени от посочения списък, а вписванията за някои образувания следва да бъдат изменени.

               (5)

               Решение 2010/413/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2010/413/ОВППС се изменя, както следва:

               (1)

               В член 10 се вмъква следният параграф:
               „3a.   В дейностите си с банки и финансови институции, посочени в параграф 1, финансовите институции се задължават:

                           a)

                           да проявяват постоянна бдителност по отношение на движението по сметките, включително посредством своите механизми за финансов надзор над клиентите, и по силата на задълженията си във връзка с изпирането на пари и финансирането на тероризма;

                           б)

                           да изискват попълването на всички информационни полета на платежните нареждания, които се отнасят до инициатора и до бенефициера на трансакцията; и ако тази информация не е предоставена, да откажат трансакцията;

                           в)

                           да поддържат всички регистри на трансакции за срок от пет години и да ги предоставят на националните органи при поискване;

                           г)

                           ако подозират или имат разумни основания да се съмняват, че средствата са свързани с финансиране на разпространението на ядрено оръжие, незабавно да уведомят за своите подозрения ЗФР или всеки друг компетентен орган, посочен от съответната държава членка. ЗФР или другият компетентен орган получават пряк или косвен своевременен достъп до финансовата и административната информация и до информацията относно правоприлагането, която му е необходима за пълноценно изпълнение на неговите функции, включително анализ на данните за съмнителни трансакции.“.

               (2)

               Член 20, параграф 1, буква б) се заменя със следното:

                           „б)

                           лица и образувания, които не са обхванати от приложение I, които участват, директно са свързани с или предоставят подкрепа за чувствителните от гледна точка на разпространението на ядрено оръжие дейности на Иран или за разработването на носители на ядрено оръжие, включително като участват в доставяне на забранени изделия, стоки, оборудване, материали и технологии, или лица или образувания, действащи от тяхно име или по тяхно указание, или образувания, притежавани или контролирани от тях, включително по незаконен начин, или лица и образувания, които са съдействали на посочените в списъците лица или образувания за заобикаляне или нарушаване на разпоредбите на резолюции 1737 (2006), 1747 (2007), 1803 (2008) и 1929 (2010) на Съвета за сигурност на ООН или на настоящото решение, както и други членове и образувания на иранската Ислямска революционна гвардия и IRISL и образувания, притежавани или контролирани от тях или действащи от тяхно име или извършващи застрахователни или други съществени услуги за тях, както е посочено в приложение II.“.

         Член 2
   Приложение II към Решение 2010/413/ОВППС се изменя, както е посочено в приложението към настоящото решение.
   Член 3
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 21 декември 2012 година.

            За Съвета

            Председател

         A. D. MAVROYIANNIS

      (1)  ОВ L 195, 27.7.2010 г., стр. 39.

      ПРИЛОЖЕНИЕ

                  I.

                  В списъка, съдържащ се в приложение II към Решение 2010/413/ОВППС, се добавят посоченото по-долу лице и образувания.
                  "I.   Лица и образувания, участващи в ядрени дейности и в дейности, свързани с балистични ракети, и лица и образувания, оказващи подкрепа на правителството на Иран

                     Лице

                              Име

                              Идентификационни данни

                              Основания

                              Дата на включване в списъка

                              1.

                              Babak Zanjani

                              Дата на раждане: 12 март 1971 г.

                              Babak Zanjani подпомага посочени в списъците образувания да нарушават разпоредбите на актовете на ЕС относно Иран и предоставя финансова подкрепа на правителството на Иран. Zanjani е важен посредник в сделките с ирански нефт и прехвърлянето на парични средства от свързани с нефт дейности. Zanjani притежава и управлява компанията Sorinet Group със седалище в Обединените арабски емирства, като използва някои от включените в компанията дружества за извършване на плащания по свързани с нефт дейности.

                              22.12.2012 г.

                     Образувания

                              Име

                              Идентификационни данни

                              Основания

                              Дата на включва-не в списъка

                              1.

                              National Iranian Oil Prodcuts distribution Company (NIOPDC)

                                          No.1, Tehran, Iranshahr Ave.Shadab.St,

                                          P.O.Box: 79145/3184

                                          Тел.: +98-21-77606030

                                          Уебсайт: www.niopdc.ir

                              Дъщерно дружество на National Iranian Oil Refining and Distribution Company (NIORDC)

                              22.12.2012 г.

                              2.

                              Iranian Oil Pipelines and Telecommunications Company (IOPTC)

                                          No.194, Tehran, Sepahbod Gharani Ave.

                                          Тел.: +98-21-88801960/+98-21-66152223

                                          Факс: +98-21-66154351

                                          Уебсайт: www.ioptc.com

                              Дъщерно дружество на National Iranian Oil Refining and Distribution Company (NIORDC)

                              22.12.2012 г.

                              3.

                              National Iranian Oil Engineering and Construction Company (NIOEC)

                                          No.263, Tehran, Ostad Nejatollahi Ave.

                                          P.O.Box: 11365/6714

                                          Тел.: +98-21-88907472

                                          Факс: +98-21-88907472

                                          Уебсайт: www.nioec.org

                              Дъщерно дружество на National Iranian Oil Refining and Distribution Company (NIORDC)

                              22.12.2012 г.

                              4.

                              Iran Composites Institute

                                          Iran Composites Institute,

                                          Iranian University of Science and Technology,

                                          16845-188, Tehran, Iran,

                                          Тел.: 98 217 3912858

                                          Факс: 98 217 7491206

                                          E-mail: ici@iust.ac.ir

                                          Уебсайт: http://www.irancomposites.org

                              Iranian Composites Institute (ICI, известен още като Composite Institute of Iran) подпомага посочени в списъците образувания да нарушават разпоредбите на санкциите на ООН и ЕС срещу Иран и пряко подкрепя чувствителните от гледна точка на разпространението на ядрено оръжие дейности на Иран. От 2011 г. насам по силата на договор ICI доставя на посочената от ЕС Iran Centrifuge Technology Company (TESA) ротори за центрофуги от типа IR-2M.

                              22.12.2012 г.

                              5.

                              Jelvesazan Company

                                          22 Bahman St., Bozorgmehr Ave, 84155666, Esfahan, Iran

                                          Тел.: 98 0311 2658311 15

                                          Факс: 98 0311 2679097

                              Jelvesazan Company подпомага посочени в списъците образувания да нарушават разпоредбите на санкциите на ООН и ЕС срещу Иран и пряко подкрепя чувствителните от гледна точка на разпространението на ядрено оръжие дейности на Иран. От началото на 2012 г. компанията е възнамерявала да доставя вакуумни помпи, предмет на контрол, на посочената от ЕС Iran Centrifuge Technology Company (TESA).

                              22.12.2012 г.

                              6.

                              Iran Aluminium Company

                                          Arak Road Km 5, Tehran Road, 38189-8116, Arak, Iran

                                          Тел.: 98 861 4130430

                                          Факс: 98 861 413023

                                          Уебсайт: www.iralco.net

                              Iran Aluminium Company (известна още като IRALCO, Iranian Aluminium Company) подпомага посочени в списъците образувания да нарушават разпоредбите на санкциите на ООН и ЕС срещу Иран и пряко подкрепя чувствителните от гледна точка на разпространението на ядрено оръжие дейности на Иран. От средата на 2012 г. IRALCO има сключен договор за доставка на алуминий на посочената от ЕС Iran Centrifuge Technology Company (TESA).

                              22.12.2012 г.

                              7.

                              Simatec Development Company

                              Simatec Development Company подпомага посочени в списъците образувания да нарушават разпоредбите на санкциите на ООН и ЕС срещу Иран и пряко подкрепя чувствителните от гледна точка на разпространението на ядрено оръжие дейности на Иран. От началото на 2010 г. Simatec има сключен договор с посочената от ООН Kalaye Electric Company (KEC) за доставка на инвертори тип "Vacon" за захранване на центрофуги за обогатяване на уран. От средата на 2012 г. Simatec се опитва да доставя инвертори, които са предмет на контрол от страна на ЕС.

                              22.12.2012 г.

                              8.

                              Aluminat

                                          1.

                                          Parcham St, 13th Km of Qom Rd 38135 Arak (Завод)

                                          2.

                                          Unit 38, 5th Fl, Bldg No 60, Golfam St, Jordan, 19395-5716, Tehran
                                          Тел.: 98 212 2049216 / 22049928 / 22045237
                                          Факс: 98 21 22057127
                                          Уебсайт: www.aluminat.com

                              Aluminat подпомага посочени в списъците образувания да нарушават разпоредбите на санкциите на ООН и ЕС срещу Иран и пряко подкрепя чувствителните от гледна точка на разпространението на ядрено оръжие дейности на Иран. От началото на 2012 г. Aluminat има сключен договор за доставка на алуминий 6061-T6 на посочената от ЕС Iran Centrifuge Technology Company (TESA).

                              22.12.2012 г.

                              9.

                              Organisation of Defensive Innovation and Research

                              Organisation of Defensive Innovation and research (SPND) подпомага посочени в списъците лица и образувания да нарушават разпоредбите на санкциите на ООН и ЕС срещу Иран и пряко подкрепя чувствителните от гледна точка на разпространението на ядрено оръжие дейности на Иран. Международната агенция за атомнаенергия (МААЕ) посочва SPND във връзка със загрижеността си за възможно военно измерение на иранската ядрена програма, по което Иран все така отказва да сътрудничи. SPND се ръководи от посочения от ООН Mohsen Fakhrizadeh и е част от Министерството на отбраната и логистиката на въоръжените сили (MODAFL), в списъка на ЕС от май 2011 г. Davoud Babaei е включен в списъка на ЕС през декември 2011 г. в качеството му на завеждащ сигурността на SPND, в което той отговаря за предотвратяване разкриването на информация, включително пред МААЕ.

                              22.12.2012 г.

                              10.

                              First Islamic Investment Bank

                              Клон: 19A-31-3A, Level 31 Business Suite, Wisma UOA, Jalan Pinang 50450, Kuala Lumpur; Kuala Lumpur; Wilayah Persekutuan; 50450
                              Тел.: 603-21620361/2/3/4, +6087417049/ 417050, +622157948110
                              Клон: Unit 13 (C), Main Office Tower, Financial Park Labuan Complex, Jalan Merdeka, 87000 Federal Territory of Labuan, Malaysia; Labuan F.T; 87000
                              Investor Relations: Menara Prima 17th floor Jalan Lingkar, Mega Kuningan Blok 6.2 Jakarta 12950 – Indonesia; South Jakarta; Jakarta; 12950

                              First Islamic Investment Bank (FIIB) подпомага посочени в списъците образувания да нарушават разпоредбите на актовете на ЕС относно Иран и предоставя финансова подкрепа на правителството на Иран. FIIB е част от Sorinet Group, притежавана и управлявана от Babak Zanjani. Използва се за извършване на плащания по свързани с ирански нефт дейности.

                              22.12.2012 г.

                              11.

                              International Safe Oil

                              International Safe Oil (ISO) подпомага посочени в списъците образувания да нарушават разпоредбите на актовете на ЕС относно Иран и предоставя финансова подкрепа на правителството на Иран. ISO е част от Sorinet Group, притежавана и управлявана от Babak Zanjani. Използва се за извършване на плащания по свързани с ирански нефт дейности.

                              22.12.2012 г.

                              12.

                              Sorinet Commercial Trust

                              SCT Bankers Company
                              Клон: No.1808, 18th Floor, Grosvenor House Commercial Tower, Sheik Zayed Road, Dubai, UAE, P.O.Box 31988
                              Тел.: 0097 14 3257022-99
                              E-mail: INFO@SCTBankers.com
                              Код SWIFT (Дубай): SCTSAEA1
                              Клон: No.301, 3rd Floor Sadaf Building Kish Island, Iran, P.O.Box 1618
                              Тел.: +98 764 444 32 341-2
                              Факс: +98 764 444 50 390-1

                              Sorinet Commercial Trust (SCT) подпомага посочени в списъците образувания да нарушават разпоредбите на актовете на ЕС относно Иран и предоставя финансова подкрепа на правителството на Иран. SCT е част от Sorinet Group, притежавана и управлявана от Babak Zanjani. Използва се за извършване на плащания по свързани с ирански нефт дейности.

                              22.12.2012 г.

                              13.

                              Hong Kong Intertrade Company Ltd

                              Hong Kong Intertrade Company, Hong Kong

                              Hong Kong Intertrade Company Ltd (HKICO) подпомага посочени в списъците образувания данарушават разпоредбите на актовете на ЕСотносно Иран и предоставя финансова подкрепа на правителството на Иран. HKICO е дружество параван, контролирано от посочената от ЕС National Iranian Oil Company (NIOC). В средата на 2012 г. е било предвидено HKICO да получи милиони долари от нефтени продажби на NIOC.

                              22.12.2012 г.

                              14.

                              Petro Suisse

                              Petro Suisse
                              Avenue De la Tour-Halimand 6, 1009 Pully, Switzerland

                              Petro Suisse подпомага посочени в списъците образувания да нарушават разпоредбите на актовете на ЕС относно Иран и предоставя финансова подкрепа на правителството на Иран. Дружество параван, контролирано от посочената от ЕС компания NIOC. NIOC създава дружеството Petro Suisse, за да използва нейните сметки за извършване и получаване на плащания. През 2012 г. Petro Suisse продължава да бъде в контакт с NIOC.

                              22.12.2012 г.

                              15.

                              Oil Industry Pension Fund Investment Company

                              No 234, Taleghani St, Tehran Iran

                              Iran's Oil Industry Pension Fund Investment Company (OPIC, известна още като Oil Pension Fund, NIOC Pension Fund, Petroleum Ministry Pension Fund) предоставя финансова подкрепа на правителството на Иран. OPIC работи в рамките на иранското министерство на петрола и National Iranian Oil Company (NIOC), които са посочени от ЕС. Държи дялове в редица посочени от ЕС образувания.

                              22.12.2012 г.

                              16.

                              CF Sharp and Company Private Limited

                              Образувание, подпомогнало компанията Irano-Hind Shipping Company (IHSC) — включена в списъка на ООН на 9 юни 2010 г. — да заобиколи наложените ѝ санкции. След посочването на IHSC в списъка тя се опитва да прикрие собствеността си над три танкера, като поверява управлението им на Noah Ship Management и по-късно на Marian Ship Management. CF Sharp and Co участва в тези усилия, като сключва с IHSC договор за управление на човешките ресурси, отнасящ се за екипажа на трите танкера. Договорът е изпълнен от Noah Ship Management и Marian Ship Management.

                              22.12.2012 г.

                              17.

                              Sharif University of Technology

                                          Azadi Ave, 11365-8639, Tehran, Iran

                                          Тел.: 98 21 66022727

                                          Факс: 98 21 66036005

                                          Уебсайт: www.sharif.ir

                              Sharif University of Technology (SUT) подпомага посочени в списъците образувания да нарушават разпоредбите на санкциите на ООН и ЕС срещу Иран и предоставя подкрепа за чувствителните от гледна точка на разпространението на ядрено оръжие дейности на Иран. От края на 2011 г. SUT предоставя лаборатории, които се използват от посочената от ООНиранска ядрена компания Kalaye Electric Company (KEC) и посочената от ЕС компания Iran Centrifuge Technology Company (TESA).

                              22.12.2012 г.

                              18.

                              Moallem Insurance Company (известна още като
                              Moallem Insurance; Moallem Insurance Co.; M.I.C; Export and Investment Insurance Co.)

                                          No. 56, Haghani Boulevard, Vanak Square, Tehran 1517973511, Iran PO Box 19395-6314, 11/1 Sharif Ave, Vanaq Square, Tehran 19699, Iran

                                          Тел.: (98-21) 886776789, 887950512, 887791835

                                          Факс: (98-21) 88771245

                                          Уебсайт: www.mic-ir.com

                              Основен застраховател на IRISL.

                              22.12.2012 г.“

                  II.

                  Вписванията за изброените по-долу образувания, поместени в приложение II към Решение 2010/413/ОВППС, се заменят с вписванията по-долу.
                  "B.   Образувания

                              Име

                              Идентификационни данни

                              Основания

                              Дата на включване в списъка

                              1.

                              Служба за сътрудничество в областта на технологиите към службата на иранския президент (известна още като
                              Център за иновации и технологии)

                              Tehran, Iran

                              Отговаря за технологичния напредък на Иран посредством съответни чуждестранни доставки и връзки за обучение. Поддържа ядрената и ракетната програма.

                              26.7.2010 г.

                              2.

                              Sureh (известно още като Soreh) Nuclear Reactors Fuel Company (известно още като Nuclear Fuel Reactor Company; Sookht Atomi Reactorhaye Iran; Soukht Atomi Reactorha-ye Iran)

                              Централен офис: 61 Shahid Abtahi St, Karegar e Shomali, Tehran
                              Комплекс: Persian Gulf Boulevard, Km20 SW Esfahan Road, Esfahan

                              Дружество, което е подчинено на Организацията за атомна енергия на Иран (AEOI), подложена на санкции от ООН, и се състои от завод за преработка на уран, завод за производство на гориво и завод за производство на цирконий.

                              23.5.2011 г.

                              3.

                              Tidewater (известна още като Tidewater Middle East Co; Faraz Royal Qeshm Company LLC)

                              Пощенски адрес: № 80, Tidewater Building, Vozara Street, близо до Saie Park, Tehran, Iran

                              Притежавано или контролирано от IRGC

                              23.1.2012 г."

                  III.

                  Изброените по-долу образувания се заличават от списъка, съдържащ се в приложение II към Решение 2010/413/ОВППС.

                              1.

                              CF Sharp Shipping Agencies Pte Ltd

                              2.

                              Soreh (Nuclear Fuel Reactor Company)


title: Решение (ЕС) 2015/2035 на Съвета от 26 октомври 2015 година относно позицията, която трябва да бъде заета от името на Европейския съюз в рамките на Подкомитета по търговия и устойчиво развитие и на Комитета за асоцииране в състав „Търговия“, създадени със Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна, във връзка с приемането на процедурния правилник на Подкомитета по търговия и устойчиво развитие и със съставянето на списъка с експерти в областта на търговията и устойчивото развитие от посочения комитет, както и със съставянето на списък с арбитри от Комитета за асоцииране в състав „Търговия“

text:
               14.11.2015

               BG

               Официален вестник на Европейския съюз

               L 298/14

         РЕШЕНИЕ (ЕС) 2015/2035 НА СЪВЕТА
   от 26 октомври 2015 година
   относно позицията, която трябва да бъде заета от името на Европейския съюз в рамките на Подкомитета по търговия и устойчиво развитие и на Комитета за асоцииране в състав „Търговия“, създадени със Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна, във връзка с приемането на процедурния правилник на Подкомитета по търговия и устойчиво развитие и със съставянето на списъка с експерти в областта на търговията и устойчивото развитие от посочения комитет, както и със съставянето на списък с арбитри от Комитета за асоцииране в състав „Търговия“
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               В член 431 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна (1) (наричано по-долу „споразумението“), се предвижда временното прилагане на части от споразумението.

               (2)

               В член 3 от Решение 2014/494/ЕС на Съвета (2) се определят частите на споразумението, които се прилагат временно, включително разпоредбите относно създаването и работата на Подкомитета по търговия и устойчиво развитие и на Комитета за асоцииране в състав „Търговия“, съгласно предвиденото в член 408, параграф 4 от споразумението (наричан по-долу„Комитетът за асоцииране в състав „Търговия“), разпоредбите относно търговията и устойчивото развитие и тези относно уреждането на спорове.

               (3)

               Съгласно член 240, параграф 3 от споразумението Подкомитетът по търговия и устойчиво развитие приема своя процедурен правилник.

               (4)

               Съгласно член 243, параграф 3 от споразумението Подкомитетът по търговия и устойчиво развитие съставя на своето първо заседание списък от най-малко 15 лица, които желаят и могат да изпълняват функциите на експерти в процедурите на експертната комисия по търговия и устойчиво развитие.

               (5)

               Съгласно член 268, параграф 1 от споразумението Комитетът за асоцииране в състав „Търговия“ в срок от шест месеца от началото на временното прилагане на споразумението съставя списък от най-малко 15 лица, които желаят и могат да изпълняват функциите на арбитри в производствата за уреждане на спорове.

               (6)

               Поради това е целесъобразно да се определи позицията на Съюза във връзка с процедурния правилник, който се приема от Подкомитета по търговия и устойчиво развитие, със списъка с експерти в областта на търговията и устойчивото развитие, който се съставя от този подкомитет, както и със списъка с арбитри, който се съставя от Комитета за асоцииране в състав „Търговия“,

         ПРИЕ НАСТОЯЩОТО РЕШЕНИЕ:
   Член 1
   1.   Позицията, която трябва да бъде заета от името на Съюза в рамките на Подкомитета по търговия и устойчиво развитие, създаден с член 240 от споразумението, във връзка с приемането на процедурния правилник на този подкомитет и със съставянето на списъка с експерти в областта на търговията и устойчивото развитие, се основава на приложените към настоящото решение проекти на решения на посочения подкомитет.
   2.   Представителите на Съюза в Подкомитета по търговия и устойчиво развитие могат да одобрят незначителни технически поправки в проектите на решения, без да е необходимо допълнително решение на Съвета.
   Член 2
   1.   Позицията, която трябва да бъде заета от името на Съюза в рамките на Комитета за асоцииране в състав „Търговия“ във връзка със съставянето на списъка с арбитри, се основава на приложения към настоящото решение проект на решение на посочения комитет.
   2.   Представителите на Съюза в Комитета за асоцииране в състав „Търговия“ могат да одобрят незначителни технически поправки в проекта на решение, без да е необходимо допълнително решение на Съвета.
   Член 3
   Настоящото решение влиза в сила в деня на приемането му.

      Съставено в Брюксел на 26 октомври 2015 година.

            За Съвета

            Председател

         F. MOGHERINI

      (1)  ОВ L 261, 30.8.2014 г., стр. 4.

      (2)  Решение 2014/494/ЕС на Съвета от 16 юни 2014 г. за подписване от името на Европейския съюз и временно прилагане на Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна (ОВ L 261, 30.8.2014 г., стр. 1).

      ПРОЕКТ НА
      РЕШЕНИЕ № 1/2015 НА ПОДКОМИТЕТА ПО ТЪРГОВИЯ И УСТОЙЧИВО РАЗВИТИЕ ЕС — ГРУЗИЯ
      от …
      за приемане на процедурния му правилник
      ПОДКОМИТЕТЪТ ПО ТЪРГОВИЯ И УСТОЙЧИВО РАЗВИТИЕ ЕС — ГРУЗИЯ,
      като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна (1) (наричано по-долу „Споразумението“), и по-специално член 240 от него,
      като има предвид, че:

                  (1)

                  В съответствие с член 431 от споразумението части от него се прилагат временно, считано от 1 септември 2014 г.

                  (2)

                  Съгласно член 240 от споразумението Подкомитетът по търговия и устойчиво развитие следи за прилагането на глава 13 (Търговия и устойчиво развитие) от дял IV (Търговия и свързани с търговията въпроси) от споразумението.

                  (3)

                  Съгласно член 240, параграф 3 от споразумението Подкомитетът по търговия и устойчиво развитие приема свой процедурен правилник,

            ПРИЕ НАСТОЯЩОТО РЕШЕНИЕ:
      Член 1
      Приема се изложеният в приложението Процедурен правилник на Подкомитета по търговия и устойчиво развитие.
      Член 2
      Настоящото решение влиза в сила в деня на приемането му.

         Съставено в … на

               За Подкомитета по търговия и устойчиво развитие

               Председател

         (1)  ОВ L 261, 30.8.2014 г., стр. 4.

         ПРИЛОЖЕНИЕ

            Процедурен правилник на Подкомитета по търговия и устойчиво развитие ЕС — Грузия

         Член 1
         Общи разпоредби
         1.   Подкомитетът по търговия и устойчиво развитие, създаден в съответствие с член 240 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна (наричано по-долу „споразумението“), подпомага Комитета за асоцииране в състав „Търговия“, предвиден в член 408, параграф 4 от споразумението (наричан по-долу „Комитетът за асоцииране в състав „Търговия“), при изпълнението на неговите задължения.
         2.   Подкомитетът по търговия и устойчиво развитие изпълнява функциите, изложени в глава 13 (Търговия и устойчиво развитие) от дял IV (Търговия и свързани с търговията въпроси) на споразумението.
         3.   Подкомитетът по търговия и устойчиво развитие се състои от представители на Европейската комисия и на Грузия, отговарящи за свързаните с търговията и устойчивото развитие въпроси.
         4.   Представител на Европейската комисия или на Грузия, който отговаря за свързаните с търговията и устойчивото развитие въпроси, изпълнява функциите на председател на Подкомитета по търговия и устойчиво развитие в съответствие с член 2.
         5.   Понятието „страните“ в настоящия процедурен правилник се определя в съответствие със смисъла, предвиден в член 428 от споразумението.
         Член 2
         Специални разпоредби
         1.   Членове 2 — 14 от Процедурния правилник на Комитета за асоцииране ЕС — Грузия се прилагат, освен ако в настоящия процедурен правилник не е предвидено друго.
         2.   Позоваванията на Съвета за асоцииране се считат за позовавания на Комитета за асоцииране в състав „Търговия“. Позоваванията на Комитета за асоцииране или на Комитета за асоцииране в състав „Търговия“ се считат за позовавания на Подкомитета по търговия и устойчиво развитие.
         Член 3
         Заседания
         Подкомитетът по търговия и устойчиво развитие провежда заседания при необходимост. Страните се стремят да провеждат заседание веднъж годишно.
         Член 4
         Изменение на процедурния правилник
         Настоящият процедурен правилник може да бъде изменян с решение на Подкомитета по търговия и устойчиво развитие в съответствие с член 240 от споразумението.

      ПРОЕКТ НА
      РЕШЕНИЕ № 2/2015 НА ПОДКОМИТЕТА ПО ТЪРГОВИЯ И УСТОЙЧИВО РАЗВИТИЕ ЕС — ГРУЗИЯ
      от …
      за съставяне на списък с експерти в областта на търговията и устойчивото развитие
      ПОДКОМИТЕТЪТ ПО ТЪРГОВИЯ И УСТОЙЧИВО РАЗВИТИЕ ЕС — ГРУЗИЯ,
      като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна (1) (наричано по-долу „споразумението“), и по-специално член 243 от него,
      като има предвид, че:

                  (1)

                  В съответствие с член 431 от споразумението части от него се прилагат временно, считано от 1 септември 2014 г.

                  (2)

                  Съгласно член 243, параграф 3 от споразумението Подкомитетът по търговия и устойчиво развитие съставя списък от най-малко 15 лица, които желаят и могат да изпълняват функцията на експерти в процедурите на експертната комисия,

            ПРИЕ НАСТОЯЩОТО РЕШЕНИЕ:
      Член 1
      Утвърждава се изложеният в приложението списък с експерти в областта на търговията и устойчивото развитие за целите на член 243 от споразумението.
      Член 2
      Настоящото решение влиза в сила в деня на приемането му.

         Съставено в … на …

               За Подкомитета по търговия и устойчиво развитие

               Председател

         (1)  ОВ L 261, 30.8.2014 г., стр. 4.

         ПРИЛОЖЕНИЕ
         СПИСЪК С ЕКСПЕРТИ В ОБЛАСТТА НА ТЪРГОВИЯТА И УСТОЙЧИВОТО РАЗВИТИЕ

                     I.

                     Експерти, предложени от Грузия

                                 1.

                                 Nata Sturua

                                 2.

                                 David Kikodze

                                 3.

                                 Marina Shvangiradze

                                 4.

                                 Ilia Osepashvili

                                 5.

                                 Roin Migriauli

                     II.

                     Експерти, предложени от ЕС

                                 1.

                                 Eddy Laurijssen

                                 2.

                                 Jorge Cardona

                                 3.

                                 Karin Lukas

                                 4.

                                 Hélène Ruiz Fabri

                                 5.

                                 Laurence Boisson De Chazournes

                                 6.

                                 Geert Van Calster

                     III.

                     Председатели

                                 1.

                                 Jill Murray (Австралия)

                                 2.

                                 Janice Bellace (САЩ)

                                 3.

                                 Ross Wilson (Нова Зеландия)

                                 4.

                                 Arthur Appleton (САЩ)

                                 5.

                                 Nathalie Bernasconi (Швейцария)

      ПРОЕКТ НА
      РЕШЕНИЕ № 3/2015 НА КОМИТЕТА ЗА АСОЦИИРАНЕ ЕС — ГРУЗИЯ В СЪСТАВ „ТЪРГОВИЯ“
      от … 2015 г.
      за съставяне на списъка с арбитри, посочен в член 268, параграф 1 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна
      КОМИТЕТЪТ ЗА АСОЦИИРАНЕ В СЪСТАВ „ТЪРГОВИЯ“,
      като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна (наричано по-долу „Споразумението“) (1), и по-специално член 268, параграф 1 от него,
      като има предвид, че:

                  (1)

                  В съответствие с член 431 от споразумението части от него се прилагат временно, считано от 1 септември 2014 г.

                  (2)

                  Съгласно член 408, параграф 3 от споразумението Комитетът за асоцииране разполага с правомощието да приема решения съгласно предвиденото в споразумението.

                  (3)

                  Съгласно член 268, параграф 1 от споразумението Комитетът за асоцииране в състав „Търговия“, съгласно предвиденото в член 408, параграф 4 от споразумението, в рамките на шест месеца от началото на временното прилагане на споразумението съставя списък от най-малко 15 лица, които желаят и могат да изпълняват функцията на арбитри в производства по уреждане на спорове,

            ПРИЕ НАСТОЯЩОТО РЕШЕНИЕ:
      Член 1
      Утвърждава се изложеният в приложението списък с арбитри за целите на член 268, параграф 1 от споразумението.
      Член 2
      Настоящото решение влиза в сила в деня на приемането му.

         Съставено в … на …

               За Комитета за асоцииране в състав „Търговия“

               Председател

         (1)  ОВ L 261, 30.8.2014 г., стр. 4.

         ПРИЛОЖЕНИЕ
         СПИСЪК С АРБИТРИ

                     I.

                     Арбитри, предложени от Грузия

                                 1.

                                 Christian Häberli (Швейцария)

                                 2.

                                 Donald McRae (Канада)

                                 3.

                                 John Adank (Нова Зеландия)

                                 4.

                                 Ronald Saborio (Коста Рика)

                                 5.

                                 Thomas Cottier (Швейцария)

                     II.

                     Арбитри, предложени от ЕС

                                 1.

                                 Claus–Dieter Ehlermann

                                 2.

                                 Giorgio Saccerdoti

                                 3.

                                 Jacques Bourgeois

                                 4.

                                 Pieter Jan Kuijper

                                 5.

                                 Ramon Torrent

                     III.

                     Председатели

                                 1.

                                 David Unterhalter (Южна Африка)

                                 2.

                                 Merit Janow (САЩ)

                                 3.

                                 Helge Seland (Норвегия)

                                 4.

                                 Leora Blumberg (Южна Африка)

                                 5.

                                 William Davey (САЩ)